കേന്ദ്രത്തെ സംബന്ധിച്ച് രാജ്യത്തെ തുറിച്ചുനോക്കുന്ന സാമ്ബത്തിക, വിഭവത്തകര്ച്ചയെ മറയ്ക്കാനുള്ള ഒരു ഉപാധി മാത്രമാണ് ഇത് ആസ്തിവില്പ്പന നയം ഗൂഢമായ രീതിയില് നടപ്പാക്കാന് ശ്രമിക്കുന്നതിനുള്ള യഥാര്ഥ കാരണം ഈ പ്രതിസന്ധിയാണ് ഈ പ്രതിസന്ധി എന്എംപി നടപ്പാക്കുന്നതിലൂടെ കൂടുതല് വഷളാകും എന്താണ് ആസ്തിവില്പ്പന നയമെയെന്നതിനെ കുറിച്ച് പങ്കു വച്ചിരിക്കുകയാണ് ഐ ബി ബി സതീഷ് എം എല് എ തന്റെ ഫെയ്സ്ബുക്ക് പോസ്റ്റിലൂടെ.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സ. കെ എന് ബാലഗോപാലന്റെ വാക്കുകള് അദ്ദേഹം കടമെടുത്തിരിക്കുകയാണ്. കുറിപ്പിന്റെ പൂര്ണ്ണ രൂപം ഇങ്ങനെ ആസ്തിവില്പ്പനയിലൂടെ സ്വകാര്യമേഖലയില്നിന്നുള്ള നിക്ഷേപം പ്രയോജനപ്പെടുത്തി അടിസ്ഥാന വികസനത്തിനാവശ്യമായ ധനം സമാഹരിക്കുക എന്നതാണ് ആസ്തിവില്പ്പന നയത്തിലൂടെ ലക്ഷ്യമിടുന്നത്. തൊഴിലവസരങ്ങള് സൃഷ്ടിക്കുന്നതിനും ഇത് ആവശ്യമാണ്. ഉയര്ന്ന സാമ്ബത്തികവളര്ച്ച നേടാനും ഗ്രാമീണഅര്ധ നഗര മേഖലകളെ ആകമാനം സുഗമമായി സംയോജിപ്പിക്കാനും ഇതിലൂടെ സാധിക്കുംദേശീയ ആസ്തിവില്പ്പന നയം നാഷണല് മോണിറ്റൈസേഷന് പൈപ്പ്ലൈന് പ്രഖ്യാപിച്ചുകൊണ്ട് കേന്ദ്ര ധനമന്ത്രി നിര്മല സീതാരാമന് പറഞ്ഞ വാക്കുകളാണ് ഇത്. എന്നാല്, അടിസ്ഥാനസൗകര്യ വികസനവും എന്എംപിയും തമ്മില് ഒരു ബന്ധവുമില്ലെന്ന് നിതി ആയോഗിന്റെ വിശദമായ രണ്ട് റിപ്പോര്ട്ടും കേന്ദ്രത്തിന്റെ സാമ്ബത്തികനയങ്ങളും പരിശോധിച്ചാല് വ്യക്തമാകും. കേന്ദ്രത്തെ സംബന്ധിച്ച് രാജ്യത്തെ തുറിച്ചുനോക്കുന്ന സാമ്ബത്തിക, വിഭവത്തകര്ച്ചയെ മറയ്ക്കാനുള്ള ഒരു ഉപാധി മാത്രമാണ് ഇത്. സെസ്, സര്ചാര്ജ് ഇനങ്ങളില് കേന്ദ്രം കോടികള് പോക്കറ്റിലാക്കുന്നുണ്ടെങ്കിലും സര്ക്കാരിന്റെ അനുദിനമുള്ള മുന്നോട്ടുപോക്ക് പ്രതിസന്ധിയിലാണ്. കോവിഡിനൊപ്പം വന്കിട കോര്പറേറ്റുകളെ സഹായിക്കുന്ന നടപടികളും സൃഷ്ടിച്ച ഗുരുതര സാമ്ബത്തിക പ്രതിസന്ധിയാണ് മുന്നിലുള്ളത്. ആസ്തിവില്പ്പന നയം ഗൂഢമായ രീതിയില് നടപ്പാക്കാന് ശ്രമിക്കുന്നതിനുള്ള യഥാര്ഥ കാരണം ഈ പ്രതിസന്ധിയാണ്. ഈ പ്രതിസന്ധി എന്എംപി നടപ്പാക്കുന്നതിലൂടെ കൂടുതല് വഷളാകും. കേന്ദ്രത്തിന്റെ പ്രധാന വരുമാനസ്രോതസ്സുകളിലൊന്ന് നവരത്ന കമ്ബനികളാണ്. ഇവയുടെ ഓഹരി വിറ്റഴിക്കാനുള്ള തീരുമാനം വലിയ വരുമാന നഷ്ടത്തിലാണ് കലാശിക്കുക. നിക്ഷേപകരെന്ന് പറയുന്നവര്ക്ക് നല്കുന്ന നികുതി ഇളവുകളും വരുമാനത്തെ കാര്യമായി ബാധിക്കും. നിതി ആയോഗിന്റെ പട്ടികയില് പറയുന്ന തുറമുഖങ്ങള്, റെയില്വേ സ്റ്റേഷനുകള്, ആശയവിനിമയ സംവിധാനങ്ങള്, റോഡുകള് എന്നിവയെല്ലാം കൈമാറുന്ന സ്ഥിതിയുണ്ടായാല് ഭാവിയില് കേന്ദ്രത്തിന്റെ വരുമാനത്തെ ഞെരുക്കുകയും ഒപ്പം സംസ്ഥാനങ്ങളെ ബാധിക്കുകയും ചെയ്യും. ആത്യന്തികമായി സംസ്ഥാനങ്ങളും ഇരയാകേണ്ടിവരും. എന്എംപിയെക്കുറിച്ച് ചര്ച്ച നടത്താനും ആസ്തികള് കൈമാറി ധനസമ്ബാദനത്തിനുള്ള വഴികള് കണ്ടെത്താനുമാണ് ഇപ്പോള് പഞ്ചായത്തുകള്ക്ക് കേന്ദ്രം നല്കിയിരിക്കുന്ന ഉപദേശം. അതായത് എല്ലാം വില്പ്പനയ്ക്ക് റെഡിയാണെന്ന സന്ദേശം നല്കിയിരിക്കുന്നു. പഞ്ചായത്തുകളുടെ മൂലധന ആസ്തികള് വിറ്റഴിച്ച് റവന്യു ചെലവുകള്ക്കായി ഉപയോഗിക്കാനാണ് ആവശ്യപ്പെട്ടിരിക്കുന്നത്. ഈ വില്പ്പന എതിര്ക്കപ്പെടാതിരുന്നാല് ആസ്തികളെല്ലാം ഇല്ലാതാകുന്ന സ്ഥിതി സംജാതമാകും. സര്ക്കാര് ഓഫീസുകള് പ്രവര്ത്തിപ്പിക്കുന്നതിനും പൊലീസ്, പ്രതിരോധം എന്നിവയ്ക്കും ആവശ്യമായ ഫണ്ട് ഭാവിയില് സര്ക്കാരിന്റെ പക്കലില്ലാതെ വരുന്ന അവസ്ഥയും സംഭവിച്ചേക്കാം. ആസ്തിവില്പ്പന നയമെന്നത് രാജ്യതാല്പ്പര്യത്തിന് വിരുദ്ധമാണ്. ഫെഡറല് സംവിധാനത്തിന്റെ സ്വഭാവവും ജനങ്ങളുടെ താല്പ്പര്യവും പരിഗണിച്ച് കേന്ദ്രം പുനര്ചിന്തനം നടത്തണം. ജിഎസ്ടിക്കുശേഷം രാജ്യത്ത് കടുത്ത ആഘാതം സൃഷ്ടിക്കാന് പോന്നതാണ് ആസ്തി വില്പ്പന നയം. സാമ്ബത്തിക കാര്യങ്ങള് കൈകാര്യം ചെയ്യുന്നതിലെ വീഴ്ച, ജനങ്ങളുടെ പ്രശ്നങ്ങളെ പൂര്ണമായി അവഗണിച്ചുകൊണ്ടുള്ള മുന്നോട്ടുപോക്ക് എന്നിവയ്ക്കു പുറമെ കോവിഡ് പശ്ചാത്തലത്തില് സാമ്ബത്തികരംഗം മൂന്നാം മാന്ദ്യം ദര്ശിക്കുന്ന വേളയിലെ കേന്ദ്രത്തിന്റെ ആസൂത്രണത്തിലെ പോരായ്മയും വ്യക്തമായിരിക്കുകയാണ്. കേരളത്തിലെ സാഹചര്യം കേന്ദ്രനയങ്ങളെ തുടര്ന്ന് കേരളത്തിന്റെ റവന്യു വരുമാനത്തില് കുത്തനെയുള്ള ഇടിവുണ്ടാകും. ജിഎസ്ടി മൂലം സംസ്ഥാനത്തിനുണ്ടായ നഷ്ടം നികത്തുന്നതിന് നിശ്ചയിക്കപ്പെട്ടിട്ടുള്ള 14 ശതമാനത്തില്നിന്നുള്ള ഗ്രാന്റ് അടുത്ത ജൂലൈമുതല് നിര്ത്തലാകും. ഈവര്ഷം ഏകദേശം 13,000 കോടി രൂപ ജിഎസ്ടി നഷ്ടപരിഹാരമായി കേരളത്തിനു ലഭിച്ചു. ഇതുമായി ചേര്ത്തുവായിക്കുമ്ബോഴാണ് പ്രതിസന്ധിയുടെ വ്യാപ്തി വ്യക്തമാകുക. കേന്ദ്രം സംസ്ഥാനങ്ങള്ക്ക് നല്കേണ്ട നികുതിയില്നിന്നുള്ള കേരളത്തിന്റെ വരുമാനവും കുറഞ്ഞിട്ടുണ്ട്. 197080ല് സംസ്ഥാനത്തിന് 3.92 ശതമാനം വിഹിതം ലഭിച്ചിരുന്നു. 12ഉം 13ഉം ധന കമീഷനുകളുടെ കാലയളവില് ഇത് യഥാക്രമം 2.66 ശതമാനമായും 2.34 ആയും കുറഞ്ഞു. 14ാം ധന കമീഷന്റെ കാലത്ത് വീണ്ടുമിത് ഉയര്ന്ന് 2.45 2.50 ശതമാനമായി. എന്നാല്, 15ാം ധന കമീഷന് ഇത് 1.92 ശതമാനത്തിലേക്ക് താഴ്ത്തി. സംസ്ഥാന സര്ക്കാരിന്റെ വാദഗതികളെ അവഗണിച്ചുകൊണ്ട് കമീഷന് ഇതിനായി പുതിയ അളവുകോല് നിശ്ചയിച്ചതിന്റെ ഫലമായാണ് ഇങ്ങനെ സംഭവിച്ചത്. 14ാം ധന കമീഷന്റെ ശുപാര്ശയുടെ ഫലമായി 201920ല് 17,000 കോടി രൂപ ലഭിച്ചിരുന്നു. പുതിയ മാനദണ്ഡങ്ങള് നിശ്ചയിക്കപ്പെട്ടതോടെ 202021ല് സംസ്ഥാനത്തിന് 6400 കോടിയാണ് നഷ്ടമുണ്ടായത്. 197080ലെ കണക്കുകളുമായി താരതമ്യം ചെയ്യുമ്ബോള് ഒരു വര്ഷത്തെ നഷ്ടം 16,000 കോടിക്ക് മുകളില് വരും. 15ാം ധന കമീഷന് അനുവദിച്ച 19,800 കോടിയുടെ പ്രത്യേക ഗ്രാന്റ് വരുംവര്ഷങ്ങളില് ലഭിക്കില്ലെന്നതും ഓര്ക്കണം. റവന്യു വിടവ് നികത്തുന്നതിന് ഈ ഗ്രാന്റ് പ്രാപ്തമല്ലതാനും. പുതിയ നയം കേരളവും കര്ണാടകവും ഉള്പ്പെടെ നിരവധി സംസ്ഥാനത്തെയാണ് ബാധിച്ചത്. കേരളത്തിന്റെ പ്രതിവര്ഷ ചെലവ് 1,10,000 കോടി രൂപയാണ്. അങ്ങനെയുള്ള അവസ്ഥയില് 32,000 കോടിയുടെ കുറവാണ് റവന്യൂ വരുമാനത്തില് ഉണ്ടാകുക. കേന്ദ്രം പങ്കുവയ്ക്കേണ്ട നികുതിയില്നിന്നുള്ള 7000 കോടിയും ജിഎസ്ടി നഷ്ടപരിഹാര വിഹിതമായ 13,000 കോടിയും നിര്ത്തലാക്കുന്ന 12,000 കോടിയുടെ ഗ്രാന്റുമാണ് ഈ നഷ്ടത്തിന് ഇടയാക്കുന്നത്. ഈ സാഹചര്യത്തില് കേരളത്തിന്റെ അവസ്ഥ എന്തായിരിക്കുമെന്ന് ഊഹിക്കാമല്ലോ. മാത്രമല്ല, മറ്റു പല സംസ്ഥാനവും സമാന സ്ഥിതിയാണ് നേരിടുക. ഞാന്കൂടി അംഗമായിരുന്ന രാജ്യസഭാ സെലക്ട് കമ്മിറ്റിയില് നടന്ന ജിഎസ്ടി ബില് സംബന്ധിച്ച ചര്ച്ചയില് ഇടതുകക്ഷികള് ശക്തിയുക്തം എതിര്ത്ത് വിയോജനക്കുറിപ്പ് നല്കിയിരുന്നു. സംസ്ഥാനങ്ങളുടെ ഒരേയൊരു വരുമാനം വില്പ്പന നികുതിയില് നിന്നായിരിക്കുമെന്ന്, വില്പ്പന നികുതി വരുമാനം സംസ്ഥാനങ്ങള്ക്ക് വിട്ടുനല്കണമെന്ന അസംബ്ലിയുടെ തീരുമാനത്തെ അനുകൂലിച്ചുകൊണ്ട് ബി ആര് അംബേദ്കര് നേരത്തെ പറഞ്ഞിരുന്നു. ഇപ്പോള് ഈ ആനുകൂല്യം സംസ്ഥാനങ്ങള്ക്ക് നഷ്ടമായി. സമ്ബത്തിനുവേണ്ടി സംസ്ഥാനങ്ങള് കേഴുന്ന സ്ഥിതി സഹകരണ ഫെഡറലിസമെന്ന ആശയത്തിന് നല്ലതല്ല. സാമ്ബത്തിക പ്രതിസന്ധിക്കാലത്ത് സഹായിക്കേണ്ടതിനു പകരം ആനുകൂല്യങ്ങള് വെട്ടിക്കുറയ്ക്കുകയാണ് കേന്ദ്രം. സെസുകളും സര്ചാര്ജുകളും പിരിക്കുന്നതിലൂടെ മൊത്തം വരുമാനത്തിന്റെ 20 ശതമാനം കേന്ദ്രത്തിനു ലഭിക്കുന്നുണ്ട്. ഇതിലൊരു വിഹിതം സംസ്ഥാനങ്ങള്ക്ക് നല്കണമെന്ന് ആവശ്യപ്പെടുന്നുണ്ടെങ്കിലും നല്കാന് തയ്യാറായിട്ടില്ല, പ്രത്യേകിച്ച് മഹാമാരിയുമായി പടവെട്ടുന്ന നേരത്ത്. പ്രതിസന്ധി നേരിടുന്നതിന് വന്തുക ചെലവഴിക്കേണ്ടി വരുന്നു. അടിസ്ഥാന സൗകര്യങ്ങളും ഉല്പ്പാദനമേഖലയും വികസിപ്പിക്കുകയാണ് പ്രതിസന്ധി നേരിടാനുള്ള ഏകമാര്ഗം. ഇതില് സംസ്ഥാനങ്ങളെ സഹായിക്കേണ്ട ചുമതല കേന്ദ്രത്തിനുണ്ട്. എന്നാല്, കോര്പറേറ്റുകള്ക്കും സ്വകാര്യവ്യക്തികള്ക്കും പൊതുസമ്ബത്ത് കൈമാറിയും വിറ്റഴിച്ചുമല്ല ഇത് ചെയ്യേണ്ടത്. കേന്ദ്രമാകട്ടെ ആസ്തിവില്പ്പനയെക്കുറിച്ച് ചര്ച്ച ചെയ്യാന് ഗ്രാമസഭകളോടുപോലും നിര്ദേശിച്ചു. ഇതെന്താണ് സൂചിപ്പിക്കുന്നത്? പഞ്ചായത്തുകളും ആസ്തി വിറ്റഴിച്ച് പണം കണ്ടെത്തണമെന്നാണോ. കഴിഞ്ഞ രണ്ടു മാന്ദ്യത്തെയും ലോകം നേരിട്ടത് ഇങ്ങനെയായിരുന്നില്ല. കാര്ഷിക, വ്യാവസായിക ഉല്പ്പാദനത്തിന് സഹായിക്കുന്ന സഹകരണ സംവിധാനങ്ങളും കൂട്ടായ്മകളും സൃഷ്ടിക്കുന്നതിന് ജനങ്ങളെ സഹായിക്കുന്ന പൊതുനിക്ഷേപമാണ് നമുക്കാവശ്യം. മുമ്ബ് ഉണ്ടായിട്ടില്ലാത്ത ഈ സാഹചര്യത്തെക്കുറിച്ചാണ് പാര്ലമെന്റും ദേശീയ വികസന കൗണ്സിലും ജിഎസ്ടി കൗണ്സിലും ഗൗരവമായി ചര്ച്ച ചെയ്യേണ്ടത്. ഈ സ്ഥിതിയില്നിന്ന് പുറത്തുകടക്കാനുള്ള വഴി ഒത്തൊരുമിച്ച് കണ്ടെത്തണം. പൊതുഇടങ്ങളുടെ അവകാശം സ്വകാര്യവ്യക്തികള്ക്ക് കൈമാറുന്നത് രാജ്യത്തെ അധിനിവേശ കാലത്തേക്ക് തിരികെയെത്തിക്കും. ഇത് എന്തായാലും അനുവദിക്കാനാകില്ല. സ. കെ എന് ബാലഗോപാല്